ΚΑΝΟΝΙΣΜΟΣ (ΕΟΚ) αριθ. 1696/80 ΤΗΣ ΕΠΙΤΡΟΠΗΣ της 30ής Ιουνίου 1980 περί καθορισμού για τη ζαχαρική περίοδο 1979/80 του μεγίστου ποσού για τη συμμετοχή στα έξοδα αποθεματοποιήσεως που οι ζαχαροβιομήχανοι μπορούν σε περίπτωση μεταφοράς να απαιτήσουν από τους παραγωγούς ζαχαροτεύτλων και ζαχαροκαλάμων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1396/78(2), και ιδίως το άρθρο 31 παράγραφος 4,

Εκτιμώντας:

ότι ο κανονισμός (ΕΟΚ) αριθ. 748/68 του Συμβουλίου(3), όπως τροποποιήθηκε από τον κανονισμό (ΕΟΚ) αριθ. 2829/71(4), προβλέπει στο άρθρο 2 τη δυνατότητα για το ζαχαροβιομήχανο να απαιτεί από τους πωλητές ζαχαροτεύτλων ή ζαχαροκαλάμων την απόδοση ενός μέρους των εξόδων αποθεματοποιήσεως ένα μέγιστο ποσό- ότι αυτό το ποσό πρέπει να υπολογίζεται βάσει της αναφερομένης αποδόσεως στο άρθρο 8 του κανονισμού (ΕΟΚ) αριθ. 3330/74 και των ποσοστών που αναφέρονται στο άρθρο 27 παράγραφοι 4 και 5 του εν λόγω κανονισμού-

ότι ο κανονισμός (ΕΟΚ) αριθ. 1594/80 του Συμβουλίου(5) καθορίζει την απόδοση των εξόδων αποθεματοποιήσεως σε 0,46 ΕΝΜ ανά 100 χιλιόγραμμα λευκής ζάχαρης κατά μήνα και τα ποσοστά που αναφέρονται κατωτέρω σε 60-

ότι πρέπει να ληφθούν εξ άλλου υπόψη οι παραδοσιακοί όροι αγοράς για το ζαχαροκάλαμο στα υπερπόντια γαλλικά διαμερίσματα-

ότι ενδείκνυται να καθορίζεται το εν λόγω μέγιστο ποσό ανά τόννο ζαχαροτεύτλων με μία υποτιθέμενη απόδοση 130 χιλιογράμμων λευκής ζάχαρης και με μία περιεκτικότητα σε ζάχαρη 16% και για τα ζαχαρότευτλα που έχουν διαφορετική περιεκτικότητα σε ζάχαρη από αυτή που προβλέπεται για τον αντιπροσωπευτικό ποιοτικό τύπο, να προβλέπονται οι ίδιες διευθετήσεις μ' εκείνες που καθορίζονται από τον κανονισμό (ΕΟΚ) αριθ. 2497/69 της Επιτροπής της 12ης Δεκεμβρίου 1969 σχετικά με τις προσαυξήσεις και απομειώσεις που εφαρμόζονται στις τιμές των ζαχαροτεύτλων(6), και από τον κανονισμό (ΕΟΚ) αριθ. 2571/69 της Επιτροπής της 22ας Δεκεμβρίου 1969 σχετικά με τις απομειώσεις που γίνονται στην Ιταλία, στις τιμές των ζαχαροτεύτλων(7)-

ότι ενδείκνυται, προκειμένου να διευκολυνθεί ο έλεγχος του θεωρουμένου συστήματος μεταφοράς, να προβλέπεται ότι οι ζαχαροβιομήχανοι ανακοινώνουν στα Κράτη Μέλη το ύψος των ποσών που έχουν εισπραχθεί από τους πωλητές ζαχαροτεύτλων ή ζαχαροκαλάμων σύμφωνα με το άρθρο 2 παράγραφος 1 του κανονισμού (ΕΟΚ) αριθ. 748/68-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τη ζαχαρική περίοδο 1979/80, το μέγιστο ποσό που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 748/68 καθορίζεται ανά μήνα αποθεματοποιήσεως κατά την περίοδο που αναφέρεται στο άρθρο 31 του κανονισμού (ΕΟΚ) αριθ. 3330/74 σε:

α) 0,359 ΕΝΜ ανά τόννο ζαχαροτεύτλων περιεκτικότητος σε ζάχαρη 16%-

β) 0,276 ΕΝΜ ανά ποσότητα αναγκαίων ζαχαροκαλάμων για την παραγωγή 100 χιλιογράμμων ζάχαρης.

2. Το ποσό που αναφέρεται στη παράγραφο 1 υπό α) προσαρμόζεται για τα ζαχαρότευτλα που έχουν περιεκτικότητα σε ζάχαρη διαφορετική από 16%, εφαρμόζοντας σ' αυτό τα ποσοστά που αναφέρονται στον κανονισμό (ΕΟΚ) αριθ. 2497/69 και στον κανονισμό (ΕΟΚ) αριθ. 2571/69.

Άρθρο 2

Κάθε ζαχαροβιομήχανος που μεταφέρει, σύμφωνα με το άρθρο 31 του κανονισμού (ΕΟΚ) αριθ. 3330/74, ένα μέρος της παραγωγής του στην επόμενη ζαχαρική περίοδο, ανακοινώνει, πριν από την 1η Ιουνίου αυτής της περιόδου εμπορίας, στο Κράτος Μέλος στο έδαφος του οποίου βρίσκεται η ενδιαφερομένη επιχείρηση, το ύψος των εισπραχθέντων ποσών από τους παραγωγούς ζαχαροτεύτλων ή ζαχαροκαλάμων σύμφωνα με το άρθρο 2 παράγραφος 1 του κανονισμού (ΕΟΚ) αριθ. 748/68.

Άρθρο 3

Ο παρών κανονισμός αρχίζει να ισχύει την 1η Ιουλίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 30 Ιουνίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 359 της 31.12.1974, σ. 1.

(2) ΕΕ αριθ. Ν 170 της 27.6.1978, σ. 1.

(3) ΕΕ αριθ. Ν 137 της 21.6.1968, σ. 1.

(4) ΕΕ αριθ. Ν 285 της 29.12.1971, σ. 65.

(5) ΕΕ αριθ. Ν 160 της 26.6.1980, σ. 16.

(6) ΕΕ αριθ. Ν 316 της 17.12.1969, σ. 15.

(7) ΕΕ αριθ. Ν 321 της 23.12.1969, σ.30.